《别信州席上作》
宋代·杨察

十二天辰数，今宵席客盈。
位如星占野，人若月分卿。
极醉巫峰倒，联吟嶰琯清。
他年为舜牧，协力济苍生。

作者简介：（1011—1056）庐州合肥人，字隐甫。仁宗景祐元年进士。历江南东路转运使，遇事明决，论事无所避。擢右谏议大夫、权御史中丞，以言忤时相陈执中，罢知信州。复入为礼部侍郎兼三学士，充三司使。勤于吏职，敏于为文。卒谥宣懿。